Covid-19-statistieke: Minder as 1 000 nuwe gevalle(Foto: Andres Larravere/AFP) Altesame 965 nuwe gevalle van Covid-19 is bevestig, wat die algehele getal infeksies landwyd nou op 1 545 431 te staan bring. Die herstelkoers staan steeds op 95% nadat 1 471 899 mense van die virus herstel het. Dr. Zweli Mkhize, minister van gesondheid, het ook 15 nuwe sterftes bevestig. Hiervan was drie in die Vrystaat, ses in Gauteng, een in KwaZulu-Natal, vier in Mpumalanga en een in die Wes-Kaap. Geen sterftes is in die Oos-Kaap, Limpopo, Noordwes of die Noord-Kaap aangemeld nie. Die algehele sterftesyfer weens Covid-19 staan tans op 52 663. Daar is tans 20 869 aktiewe gevalle van die virus. Aktiewe gevalle: KwaZulu-Natal: 5 521 Wes-Kaap: 5 140 Noord-Kaap: 2 576 Gauteng: 2 511 Noordwes: 1 982 Vrystaat: 1 637 Mpumalanga: 1 022 Limpopo: 280 Oos-Kaap: 200 Die getal gesondheidwerkers wat reeds teen Covid-19 ingeënt is, staan steeds op 231 605.